גשר פדרב

גשר פדרב (צרפתית Pont Faidherbe), הקרוי על שם הגנרל הצרפתי לואי פדרב (Louis Faidherbe) שהיה מושל אפריקה המערבית הצרפתית החל ב-1854, עובר מעל זרוע של נהר סנגל, ומחבר את האי סן-לואי אל רובע סור, שניהם בסן-לואי שבסנגל. הגשר נבנה בסוף המאה ה-19 ונחנך ב-19 באוקטובר 1897. אורכו 507.35 מטר ורוחבו 10.5 מטר. הוא עשוי משבע קשתות שאחת מהן נעה על צירה כדי לאפשר תנועת אוניות בנהר. קשתות המתכת של גשר זה הקושרות את סן לואי ליבשת תוכננו על ידי גוסטב אייפל ונבנו במקור כדי לחצות את הדנובה. לאורך הגשר מדרכה להולכי רגל העשויה מעץ. הגשר כולו שוקם בשלבים בין 2008 ל -2012, כאשר קטעים ממתחי המתכת המתפוררים של הגשר המקורי הוחלפו חלק אחר חלק בהעתקי פלדה בעיצוב המקורי.

קישורים חיצוניים 

ההיסטוריה האמיתית של גשר פדרב 
  גשר פדרב בסן לואי

הערות שוליים

קצרמר תחבורה
פדרב, גשר